NaiveNeuron/SloPal huggingface dataset:
Bugár, Béla, podpredseda NR SR (2011-02-08):
Ďakujem. Otváram rozpravu. Konštatujem, že som dostal písomnú prihlášku poslancov za kluby. Pán poslanec Rafaj za klub SNS, nech sa páči. Pán poslanec Rafaj, nechcete vystúpiť za klub SNS? (Reakcia poslanca.) Nech sa páči, máte slovo. (Reakcia poslanca.) Nie, ste prvý. S Maďarmi sa nehádajte. (Smiech v sále. Reakcia poslanca.) Áno, zas majú Maďari pravdu. Nech sa páči, máte slovo. Ďalej za klub MOST – HÍD pán Solymos a potom ešte mám prihlášku dvoch ďalších poslancov, pána Petra Vörösa a Mareka Maďariča. Pán poslanec Rafaj, nech sa páči.
Susko, Boris, poslanec NR SR (2015-04-22):
Ďakujem pekne za slovo, pani predsedajúca. Pani poslankyňa Žitňanská, ja absolútne súhlasím s tým, čo ste povedali, že táto právna úprava, ktorú predložila pani poslankyňa Vitteková, sa nevzťahuje, alebo nemá vzťahovať len na súčasnú kauzu Váhostav, ale na všetky reštrukturalizačné konania, ktoré prebiehajú a ja si myslím, že to naopak, teda od vášho názoru, že to je dobré. Predsa nemôžeme prijímať právnu úpravu na konkrétnu kauzu, ale prijímajme právnu úpravu na to, aby sa zamedzilo, resp. aby právo riešilo určitý vzniknutý stav, a to nielen vo vzťahu k tej jednej spoločnosti, kde sa to stalo, ale vo vzťahu k všetkým, aby sa takéto konanie už, alebo takýto stav už neopakoval. Účelom tejto právnej úpravy nie je riešiť, riešiť Váhostav, ale účelom tejto právnej úpravy je, ako to už bolo povedané v tom úvodnom slove, je posilnenie miery uspokojenia pohľadávok najmä minoritných veriteľov. A to, zatiaľ sa to pokúšalo už mnohokrát riešiť a nikdy sa tá právna úprava neprijala a teraz ju riešime. Ak hovoríte, prečo teraz, no vždy je, viete sama dobre, že práve právo reaguje vždy až následne na určitý spoločenský jav, ktorý sa stane. Právo nevie predpokladať všetky javy, ktoré sa v budúcnosti stanú a preto reaguje legislatívne následne, keď sa niečo stane, tak, aby sa to upravilo, pokiaľ je to negatívny jav, aby sa to v budúcnosti nemohlo stať. A to je aj táto situácia, ktorú v súčasnosti legislatívne navrhujeme a ktorá má posilniť práve mieru uspokojenia pohľadávok takýchto minoritných veriteľov. Ďakujem pekne.
Danko, Andrej, predseda NR SR (2016-09-12):
Ďakujem. Prosím, prezentujme sa a hlasujme. (Hlasovanie.) Prítomných 136 poslancov, za 100, proti 12, zdržalo sa 24. Konštatujem, že sme uvedený návrh schválili. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie.
Mazurek, Milan, poslanec NR SR (2021-10-26):
109. Pán minister Sulík, teda vy v podstate, ak to chápem správne, priznávate to, čo hovorí Igor Matovič, že na vašom ministerstve sa diali podvody? Aby sme si to boli v tejto veci nejakým spôsobom vyjasnení, lebo viem, že Igor Matovič to tak pretrúsil na vás, že mali by ste sa skôr starať o to, čo sa deje vo vašom ministerstve, teda že aké podvody sa tam dejú, keď mám ho citovať presne. A mňa vtedy zaujímalo vaše práve vyjadrenie, že či súhlasíte s názormi Igora Matoviča, že sa na vašom ministerstve dejú podvody, alebo že to takto nie je. A dotknem sa ešte jednej čiastkovej témy, to je práve to, že apelujete na to, aby štát šetril, ale ako sme už u vás zvyknutí, vždy prídete s nejakým absurdným nápadom, ktorý vôbec nekorešponduje s realitou, a ja som prekvapený, že keď ste teraz taký iniciatívny, že môžme napríklad 2-tisíc zamestnancov, ktorí úplne pre vás nepochopiteľne hľadajú ľuďom prácu a nič také by podľa vás štát robiť nemal ľudom, veď sme v „trhovej ekonomike“ a ľudia by si mali hľadať prácu sami cez rôzne tie portály, prečo ste neboli takýto iniciatívny pri úplne sprostých nápadoch, ako bolo celoplošné testovanie, ktoré dnes už stálo ďaleko viac ako jednu miliardu eur? Pretože štát stále dotuje nejakým spôsobom tie PCR testy nediagnostické a podobné veci, ktoré len škodia ekonomike a vy sám to dobre viete. Ja som si istý, že máte rovnaký názor. Prečo ste nevetovali očkovaciu lotériu? Na tom by ste ušetrili parádne desiatky miliónov eur, prečo si tu musela Matovičova kamarátska firmička zarábať nekonečné peniaze a stať sa skokanom roka v príjmoch? Veď to sú obrovské sumy, o ktoré štát reálne prišiel, a o to viac, keby ste ako minister hospodárstva tlačili na tom, aby sa hospodárstvo neuzatváralo, aby sme teraz nezatvárali ekonomiku zase, tak štát zase ušetrí obrovské miliardy na pomoci, ktorá je nezmyselne vyplácaná na udržiavanie pracovného miesta len preto, že vláda blokuje činnosť týchto podnikov s tým, že chce nejaké opatrenia, ktoré sa už ukázali ako nefunkčné. Tam treba šetriť a nie na obyčajných ľuďoch.
Novotný, Viliam, poslanec NR SR (2014-11-10):
Ja som na tejto schôdzi už počul veľa o Košičanoch, ktorí tunelujú slovenské zdravotníctvo, o košických firmách a to slovo Košice sa pomaly už začína sprofanovať. Chcem ti povedať, pán poslanec Frešo, len toľko, že slušným ľuďom v Košiciach, a tých je drvivá väčšina, nie je jedno, že SMER tuneluje slovenské zdravotníctvo. Košičanom nie je jedno, že SMER tuneluje slovenské zdravotníctvo. Košičanom nie je jedno, že firma Medical Group SK, kde pred rokmi pôsobil súčasný predseda parlamentu – tiež Košičan – Pavol Paška, že jej jediným akcionárom je česká spoločnosť Medical Group Europe a jej jediným akcionárom je slovenská spoločnosť RK2, a. s., a jej jedinými akcionármi sú spoločnosti Herridan Ltd, Iouliou Typaldou 6, 4. poschodie, byt/kancelária č. 402 Agioi Omologites, Lefkosia, Nikózia, Cyprus, a Hillside Holdings Ltd, Mapp Street 1, Belize City, Belize. Slušným Košičanom nie je jedno, že smeráci tunelujú slovenské zdravotníctvo a verejné zdroje odchádzajú do vrecák týchto schránkových firiem niekde v Belize a na Cypre. A to, čo povedal pán Číž, je nehoráznosť, pretože, pán poslanec Frešo, keď bolo logo SDKÚ – DS vlastníctvom schránkovej firmy v Londýne, pán premiér Fico sa hádzal o zem a premiér Dzurinda vyvodil, expremiér Dzurinda vyvodil zodpovednosť. Ale tu sa tunelujú verejné zdroje, peniaze občanov Slovenskej republiky na zdravotnom poistení a odchádzajú na Belize a na Cyprus a bohvie ešte komu do vrecka. Ja verím, že Košičania v sobotu v komunálnych voľbách povedia jasné nie takýmto kšeftom SMER-u. Jasné nie smeráckym kšeftom v zdravotníctve. (Potlesk.)
Kuriak, Milan, poslanec NR SR (2021-06-23):
Ďakujem za slovo. Pán poslanec Mirko Žiak, mám ťa rád aj napriek tomu, že si ateista a že máš úplne odlišné názory na veľa vecí. Ale musím ťa trošku poopraviť v tých názoroch, s ktorými sa absolútne nezdieľam. Určite téma ochrany života nepatrí do stredoveku. Naopak, chrániť najnevinnejšie nenarodené deti je vysoko humánne, demokratické a ľudské. Neľudské a stredoveké je podpora vraždenia nevinných detí. Čo sa týka rozhodnutia, či počaté dieťa bude mať šancu na život alebo nie, by okrem matky dieťaťa mal určite mať nárok aj muž, ktorý pri počatí dieťaťa určite bol. Nebola v tom sama žena a budúca matka. Zabíjanie života v tele matky je brutálny a barbarský zločin. Zástancovia potratov obhajujú trhanie nožičiek, ručičiek od telíčka dieťaťa. Hlúpe výhovorky, že je to len plod, len zhluk buniek neobstoja a ani vraždenie neviniatok neospravedlnia, lebo počaté dieťa v tele matky nie je matkiným telom, ale samostatným ľudským, samostatnou ľudskou bytosťou. Verím tomu, že počas tohto volebného obdobia sa v tomto pléne ochrana počatého života schváli. A všetky deti dostanú šancu narodiť sa tak, ako sme ju dostali všetci my vrátane teba, vrátane Janky Bittó Cigánikovej a vrátané všetkých nás. Za všetkých aj za teba Mirko, aj za Janku, aj za ďalších ďakujem našim rodičom, že nám dali šancu narodiť sa. A vďaka tomu aj ja som a mnohí ďalší z nás mali šancu dať život viacerým deťom. Ďakujem.
Šeliga, Juraj, podpredseda NR SR (2020-10-13):
Pán poslanec Suja.
Grendel, Gábor, podpredseda NR SR (2023-05-05):
S faktickou poznámkou ešte pán poslanec Boris Susko.
Glváč, Martin, podpredseda NR SR (2019-06-19):
Ďakujem. Otváram rozpravu. Do rozpravy som dostal dve písomné prihlášky. Jednu za klub SaS pani poslankyňa Kaščáková, ktorej zároveň dávam slovo. A následne potom... (Nasledujúci text odznel mimo mikrofónu.)
Hrnčiar, Andrej, podpredseda NR SR (2020-02-21):
Tri faktické poznámky. Nech sa páči, pani poslankyňa Červeňáková.
Číž, Miroslav, podpredseda NR SR (2015-11-26):
Ďakujem pekne. S faktickou poznámkou, pán navrhovateľ? Samozrejme, však môžte aj požiadať, aj od pultu. Faktickú? Prosím, zapnite pána poslanca.
Petrák, Ľubomír, poslanec NR SR (2017-05-11):
Ďakujem pekne za slovo. Ja chcem oceniť, že vznikol tento pozmeňujúci návrh. Pripravoval sa trošku komplikovane a možno, možno aj dlho. Ale chcem veľmi oceniť spoluprácu pána Vojtechovského, pána Cehlárika a pani profesorky Tarcsiovej pri vzniku tohto pozmeňujúceho návrhu, lebo hľadali sme spolu s tvorcami zákona prienik záujmov. Hľadali sme to, aby návrh zákona pomohol sluchovo postihnutým. A myslím si, že tento pozmeňujúci návrh rieši všetky pripomienky, a myslím, že aj keď sme nevyriešili všetky problémy, ktoré majú sluchovo postihnutí, ale urobil sa kus dobrej práce a vytvorili sa predpoklady pre to, aby sme mohli riešiť problémy, ktoré sa nachádzajú aj v iných zákonoch. Ďakujem.
Kollár, Boris, predseda NR SR (2021-12-03):
Prosím, prezentujme sa a hlasujeme. (Hlasovanie.) Prítomných 141 poslancov, za 124, proti 10, zdržalo sa 7. Konštatujem, že Národná rada na návrh vlády rozhodla, že tento vládny návrh zákona prerokujeme v skrátenom legislatívnom konaní. Nasleduje hlasovanie o návrhu vlády na skrátené legislatívne konanie o vládnom návrhu zákona, ktorým sa mení zákon č. 91/2010 Z. z. o podpore cestovného ruchu (tlač 802). Dávam slovo členovi výboru pre hospodárske záležitosti poslancovi Petrovi Libovi, aby hlasovanie uviedol. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení zákon č. 91/2010 Z. z. o podpore cestovného ruchu v znení neskorších predpisov , tlač 802.)
Hrnčiar, Andrej, podpredseda NR SR (2016-10-12):
Vážené pani poslankyne, vážení páni poslanci, otváram druhý rokovací deň 10. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci Katarína Macháčková, Simona Petrík, Martin Poliačik, Jozef Viskupič. Na zahraničnej pracovnej ceste sú poslanci Ľuboš Blaha, Martin Klus, Veronika Remišová. Pristúpime k druhému čítaniu o vládnom návrhu zákona, ktorým sa mení a dopĺňa zákon číslo 384/2011 Z. z. o osobitnom odvode vybraných finančných inštitúcií a o doplnení niektorých zákonov v znení neskorších predpisov . Vládny návrh zákona je uverejnený pod tlačou 186. Spoločná správa výborov má tlač 186a. Prosím, ministra financií Slovenskej republiky Petra Kažimíra, aby vládny návrh zákona odôvodnil.
Bugár, Béla, podpredseda NR SR (2020-02-25):
Pani poslankyňa, ale má pravdu v tom, že to sú rasistické, ale má pravdu.
Kollár, Boris, predseda NR SR (2021-09-16):
Prosím, prezentujme sa a hlasujeme. (Hlasovanie.) Prítomných 126 poslancov, za 77, proti 9, zdržalo sa 40. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Ľ. Martinák, poslanec: (2009-04-15):
Ďalej, aby za gestorský výbor určila hlasovaním Výboru Národnej rady Slovenskej republiky pre pôdohospodárstvo, životné prostredie a ochranu prírody s tým, že určené výbory vládny návrh zákona prerokujú v termíne do 10. júna 2009 a gestorský výbor do 12. júna 2009.
Brocka, Július, poslanec NR SR (2012-07-31):
Pán kolega Frešo, veľmi dobré vystúpenie, chcem oceniť. Ale reagovať chcem na to, že ste hovorili, ako je pre vás veľkou záhadou, že ekonomika rastie viac, ako sme očakávali, teda prognózy sú priaznivejšie, že východiská štátneho rozpočtu boli na úrovni 1,7 %, rast HDP, a že bude viac ako 2 – 2,4 % a že napriek tomu sa na daniach vyberie menej. A je to pre vás veľká záhada. Pán kolega, v prípade Roberta Fica alebo vlády SMER-u existujú aj väčšie záhady. Ja v súvislosti s rastom, alebo vzťah rastu a DPH, spomeniem ten príklad z prvej Ficovej vlády, a to je pre mňa väčšia záhada, že bol najvyšší ekonomický rast v Európskej únii, viac ako 8 % v rokoch 2007 a 2008, kým neprišla kríza, a oni pri tom najvyššom ekonomickom raste nedokázali ušetriť ani cent na dôchodkovú reformu a na vykrývanie deficitu v Sociálnej poisťovni. Ale pritom im vôbec tých 70 mld. slovenských korún v Národnej banke Slovenska z privatizácie nesmrdelo. Oni, ktorí boli apriori proti privatizácii, tak celú tú rezervu, ktorú tam nechala predchádzajúca vláda, úplne vyčerpali. Pán kolega, toto je pre mňa rovnako veľká záhada, možno ešte väčšia ako tá z tohto roka. Ale inak veľmi dobré vystúpenie.
Kollár, Jozef, poslanec NR SR (2010-09-09):
Ďakujem. Vážený pán predsedajúci, dajte, prosím, hlasovať o návrhu uznesenia Národnej rady Slovenskej republiky, ktorým berie na vedomie predloženú informáciu o výročných správach politických strán a politických hnutí za rok 2009. Ďakujem.
Pročko, Jozef, poslanec NR SR (2023-12-18):
Ďakujem veľmi pekne. Milí kolegovia z opozície, ospravedlňujem sa, milé kolegyne z opozície, milí kolegovia z opozície, milý pán Petrík, naozaj dnes sme ukázali, že sa vieme spojiť pre dobrú vec a dobrou vecou bola táto rozprava. Ja vám chcem naozaj veľmi pekne poďakovať a som hlboko presvedčený, že keď pán Susko bude zajtra toto počúvať, tak možno pochopí, aj pán Malatinec, ktorý bude hlasovať proti tomuto nezmyselnému zákonu, pochopia, že naozaj to, čo robia, nerobia dobre. Ešte raz. Milé, vážené kolegyne, ďakujem veľmi pekne za dnešok. Zatlieskame si, lebo naozaj sme fakt dobrí, celá opozícia. (Rečník si zatlieskal. Potlesk.)
B. Bugár, podpredseda NR SR: (2002-05-17):
Spoločným spravodajcom je pán poslanec Langoš. Nech sa páči, máte slovo. J. Langoš, poslanec: Ďakujem za slovo. Dámy a páni, v rozprave nevystúpil nikto k spoločnej správe. Je 6 pozmeňujúcich a doplňujúcich návrhov. Gestorský výbor, ktorým je výbor pre obranu a bezpečnosť, navrhuje, aby Národná rada o všetkých šiestich návrhoch hlasovala spoločne a aby tieto návrhy schválila. Pán predsedajúci, prosím, dajte hlasovať.
M. Hort, podpredseda NR SR: (2010-02-04):
Slovo má pani poslankyňa Tóthová.
Svrček, Miloš, poslanec NR SR (2020-09-17):
Ďakujem pekne, pán minister. Ja len na dovysvetlenie, prečo toľko otázok, keďže to bola posledná. Jedna vec sú mediálne vyjadrenia oficiálne zo strany rezortov a na druhej strane – presne ako som povedal aj pred chvíľou – tí ľudia sú zvedaví, že čo sa bude diať, a hlcú každú jednu informáciu, ktorú dostanú z Bratislavy. Preto toľko otázok a som rád, že boli takto zodpovedané. Vieme v podstate, v Michalovciach, v Strážskom, v Humennom, vo Vranove, že čo sa ide najbližšie mesiac diať, čiže budeme v podstate čakať na to, aké budú ďalšie výsledky, a preto by som aj tú doplňujúcu otázku chcel položiť, teda ten krízový štáb, ktorý aj zasadal u vás na envirorezorte, v akom časovom horizonte sa bude ďalej stretávať a aké budú ďalšie výstupy k tejto veci?
V. Veteška, podpredseda NR SR: (2003-11-11):
B. Hanzel, poslanec: Ďakujem pekne, pán predsedajúci. Na pána kolegu Malchárka chcem reagovať. Povedal, že predajom týchto spoločností by sme získali manažérsky know-how zo zahraničia. Ja môžem povedať, to sa dá rovnako povedať, že manažérsky know-how zo zahraničia môžeme kúpiť podstatne lacnejšie, ako keby sme kvôli tomu museli predávať podnik. Rozhodne si môžeme kúpiť to know-how alebo jedného alebo dvoch ľudí. Takisto spomenul pán Malchárek, že vplyv kohokoľvek nemôže vytvoriť zdravé riadenie spoločnosti. Ale ja hovorím potom, kto ho môže vytvoriť, keď nie vplyv ľudí, ktorí v tej spoločnosti budú zamestnaní. A to už je jedno, či už sú odtiaľto alebo zo zahraničia, dôležité je to, či sú tí ľudia schopní a či vedia, čo vôbec robia, a či majú dôveru a či sú to morálni ľudia. Ďalej by som chcel povedať, že náš pán premiér rád hovorí, že kde je vôľa, tam je cesta. Tak chcem povedať aj tuná, samozrejme, keď je vôľa zefektívniť tieto firmy, tieto podniky a získať z nich čo najviac, aby náš štát z toho mal prospech, tak by sa mala nájsť aj cesta. Ale keď je vôľa len predať toto a získať rýchly cash na zaplátanie nejakej diery, tak je to pravdepodobne ľahšia cesta, lebo hotové peniaze sú hotové peniaze. Ďalej by som chcel povedať, že súhlasím aj s pánom Rusnákom, ktorý povedal, že s privatizáciou treba pokračovať, ale len za výhodných podmienok pre štát. A by som zdôraznil toto, len za výhodných podmienok pre štát s privatizáciou treba pokračovať, lebo nie je vždycky pravda, že to, čo sme urobili, bolo v dobrej viere a dobre spravené. A nevidím ani dôvod na utajenie dividend plynárenského podniku. Tu by som dokonca žiadal pána ministra, aby, pokiaľ sú dividendy utajené, ich odtajnil, lebo neviem potom, komu sa môže povedať pravda  o tom, keď nie nám. Ďakujem pekne. (Potlesk.)
Hrnčiar, Andrej, podpredseda NR SR (2019-05-20):
Pani poslankyňa Bašistová.
Grendel, Gábor, podpredseda NR SR (2020-12-09):
Prezentujme sa a hlasujme. (Hlasovanie.) Prítomných 141 poslancov, za 91, proti 49, zdržal sa 1, hlasovali všetci prítomní. Konštatujem, že sme návrh schválili. (Potlesk.)
Heger, Eduard, predseda vlády SR (2022-05-19):
No ale ona sa im dorovná práve do toho minimálneho, ktorý bude valorizovaný. Čiže oni opäť pocítia, lebo každý dôchodok, aj minimálny, sa bude valorizovať a tým pádom pocítia tú valorizáciu, ktorá bude, ale zároveň dovtedy dostanú ten trinásty dôchodok. Čiže, áno, vypli nám mikrofón.
Jurinová, Erika, podpredsedníčka NR SR (2015-06-23):
Ďakujem, pán spravodajca. Otváram všeobecnú rozpravu. Do rozpravy som dostala dve písomné prihlášky. Do rozpravy je prihlásený pán poslanec Jozef Kollár a pán poslanec Alojz Hlina písomne. Dávam slovo prvému prihlásenému. Nech sa páči, pán poslanec Kollár.
Šimko, Igor, poslanec NR SR (2024-06-13):
Ďakujem pekne, vážený pán predsedajúci, v rozprave vystúpil jeden poslanec. Pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predsedajúci, dajte, prosím, hlasovať o bodoch 1 až 26 spoločnej správy spoločne s odporúčaním gestorského výboru schváliť.
Sulík, Richard, predseda NR SR (2011-06-01):
Pán poslanec Podmanický.
Figeľ, Ján, podpredseda NR SR (2013-12-03):
Ďakujem pekne. Nech sa páči zaujať miesto pre spravodajcov. Otváram rozpravu. Dostal som do nej písomne prihlásených štyroch pánov poslancov. Za klub KDH pán Július Brocka a jednotlivo Alojz Přidal za KDH, Fecko Martin za OĽaNO a Martin Poliačik za SaS. Takže nech sa páči, prvý podľa poradia je pán Július Brocka za klub Kresťanskodemokratického hnutia.
P. Paška, predseda NR SR: (2006-12-06):
O ospravedlnenie svojej neúčasti na dnešnom rokovacom dni písomne nepožiadal ani jeden z kolegov a kolegýň, preto by sme mali byť pri dnešnom rokovaní kompletní. Tak ako sme si včera odsúhlasili, budeme pokračovať hlasovaním o prerokovaných bodoch programu 6. schôdze zo včerajšieho rokovacieho dňa. Ako k prvému pristúpime k hlasovaniu v druhom čítaní o prerokúvanom vládnom návrhu zákona, ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov a o zmene a doplnení niektorých zákonov . Je to tlač 83. Spoločným spravodajcom výboru pre financie, rozpočet a menu je pán poslanec Tibor Mikuš. Poprosím ho, aby uvádzal hlasovanie.
Jurinová, Erika, podpredsedníčka NR SR (2015-06-26):
Pán spravodajca, žiadate si záverečné slovo? Prerušujem teda rokovanie o tomto bode programu. Pokračujeme prvým čítaním o návrhu skupiny poslancov na vydanie zákona, ktorým sa dopĺňa zákon č. 311/2001 Z. z. Zákonník práce v znení neskorších predpisov a ktorým sa mení zákon č. 595/2003 Z. z. o dani z príjmov v znení neskorších predpisov. Návrh zákona má parlamentnú tlač 1614, návrh na jeho pridelenie na prerokovanie výborom je v rozhodnutí č. 1631. Dávam slovo pánovi poslancovi Miroslavovi Kadúcovi, aby za skupinu poslancov návrh zákona uviedol. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 311/2001 Z. z. Zákonník práce v znení neskorších predpisov a ktorým sa mení zákon č. 595/2003 Z. z. o dani z príjmov v znení neskorších predpisov , tlač 1614.)
Paška, Pavol, predseda NR SR (2013-09-04):
(Hlasovanie.) 140 prítomných, 81 bolo za, 58 sa zdržalo, 1 nehlasoval. Schválili sme novelu Exekučného poriadku. Pán poslanec Kadúc uvedie hlasovanie o návrhu uznesenia k Informácii o vydaných aproximačných nariadeniach vlády Slovenskej repupliky vI. polroku 2013 a zámere prijímania aproximačných nariadení vlády Slovenskej repupliky vII. polroku 2013 (tlač 619).
Richter, Ján, minister práce, sociálnych vecí a rodiny SR (2015-01-29):
Ďakujem pekne. Zareagujem skôr formou faktickej pripomienky k predchádzajúcemu diskutérovi pánovi poslancovi Kadúcovi, to znamená len k meritu veci, prečo je teraz skrátené konanie, konkrétne čísla a konkrétni ľudia, o ktorých mi ide. Som presvedčený, že to pochopíte. Vzhľadom na to, že je avizované, a v konečnej miere zákon je o tom, otvorenie II. piliera, je úplne logickým záverom, že sporitelia, ktorí v tomto roku majú nárok na odchod do dôchodku a poberať prvý dôchodok z II. piliera, je ich 3-tisíc, priemerná výška nasporenia na tých 3 tisíc sporiteľov je 30 eur mesačne, môžu využiť tú ponuku, tú možnosť a rozhodnú sa prejsť do I. piliera. To znamená, pre nich je bytostne životne dôležité, aby to obdobie neistoty bolo čo najkratšie. A to je aj naším záujmom, preto neotvárame pilier na 6 alebo viac mesiacov, ale len na 3 mesiace. Totiž tých 30 eur teoreticky tým viacerým sporiteľom môže chýbať len preto, aby dosiahli životné minimum, to znamená, aby mohli poberať dávky v hmotnej núdzi. V tom tkvie ten problém, tam môže byť ohrozené to ich základné právo. My im to nemôžeme vyplatiť, ak by sa do tej časti dostali, lebo oni majú právo si vybrať tých 30 eur alebo koľko to vychádza z toho II. piliera. Ale ak sa rozhodnú počkať a prejdú do I. piliera, no tak sa dostávajú do zložitej situácie. A to už je otázka ústavného práva a garantovania staroby ako takej, kontext s hmotnou núdzou, ku ktorej môže v tomto prípade prípadne dôjsť. Ja neviem, u koľkých je to takto, ani som to nemal záujem skúmať, ale mal som záujem vytvoriť všetky predpoklady v prospech týchto ľudí, aby to obdobie neistoty, a koniec koncov tá neistota môže byť na strane životných poisťovní, správcovských spoločností, ale aj samotných sporiteľov, ale tuto nám ide hlavne o tých sporiteľov, aby túto neistotu nemali, aby sme im vedeli zagarantovať všetky ich ústavné práva. Preto je to skrátené konanie. Ďakujem.
Hrnčiar, Andrej, podpredseda NR SR (2017-02-07):
Takže, vážené panie poslankyne, vážení páni poslanci, prosím overovateľku, aby oznámila výsledky tajného hlasovania o návrhu na voľbu člena Rady pre vysielanie a retransmisiu. (Výsledok tajného hlasovania o návrhu na voľbu členov Rady Rozhlasu a televízie Slovenska – opakovaná voľba, tlač 342.)
Ľ. Vážny, minister dopravy, pôšt a telekomunikácií SR: (2009-12-02):
Vláda pripravila návrh zákona vzhľadom na potrebu upraviť procesné otázky spôsobu odvolávania vedúcich predstaviteľov Telekomunikačného úradu Slovenskej republiky, taktiež zakotviť právne prostriedky na zabezpečenie účelného poskytovania dotácií Ministerstvom dopravy, pôšt a telekomunikácií Slovenskej republiky zo štátneho rozpočtu. A zároveň je ambíciou tohto návrhu zákona zaviesť technickolegislatívne úpravy vyplývajúce z nariadenia Európskeho parlamentu a Rady č. 544/2009 z 18. júna 2009, ktorým sa mení a dopĺňa nariadenie Európskeho spoločenstva č. 717/2007 o roamingu vo verejných mobilných telefónnych sieťach. Návrh zákona prerokovala a schválila vláda dňa 11. novembra 2009 uznesením č. 780/2009. Vážené pani poslankyne, páni poslanci, dovoľte mi požiadať vás o podporu pre prijatie a schválenie predloženého vládneho návrhu zákona v prvom čítaní a následne jeho postúpenie do druhého čítania. Ďakujem za pozornosť. Skončil som, pán podpredseda.
B. Bugár, podpredseda NR SR: (2004-12-10):
Dávam slovo členovi výboru pre zdravotníctvo poslancovi Miroslavovi Chovancovi, aby informoval Národnú radu o výsledku rokovania výborov o tomto návrhu. Nech sa páči, pán poslanec.
Blaha, Ľuboš, podpredseda NR SR (2024-05-15):
Vážené pani poslankyne, páni poslanci, máme sedem minút do obednej pauzy. Myslím si, že ak je všeobecný súhlas, tak by sme dali prestávku a pokračovali potom vystúpením pani poslankyne Ľubice Laššákovej. Takže o 14.00 h budeme pokračovať. (Prerušenie rokovania o 12.53 hodine.) (Pokračovanie rokovania o 14.00 hodine.)
Horváth, Michal, dočasne poverený minister financií SR (2023-06-27):
Ďakujem veľmi pekne, pán predsedajúci. Vážené pani poslankyne, páni poslanci, vážený pán poslanec, chcel by som len odpovedať na vašu otázku. Pokyn odo mňa iste nešiel, ani nejaký všeobecný pokyn v rámci ministerstva nie je. Dokonca musím povedať, že sme naposledy, ako nejde všetko cezo mňa, ale bol som kopírovaný do komunikácie 23. júna s jedným pánom poslancom, ktorý nie je prítomný. Týkalo sa to napríklad, týkalo sa to zdaňovania kryptomien, kde sme si až do nedele v noci písali na danú tému, takže tá snaha naozaj zo strany ministerstva je aj zákony, s ktorými fundamentálne nesúhlasíme, ešte vylepšovať. Možno, možno je to o tom, že nestíhajú vzhľadom na ten počet návrhov, ktorý sa hrnie aj rôznych pozmeňovacích návrhov k zákonom, ktoré veľakrát ani nezbadáme, že sú, lebo sú pod zákonmi, ktoré vôbec nesúvisia s našou agendou. A objektívne treba povedať, že zároveň začíname práce na rozpočte a na iných našich témach, takže tej práce na ministerstve je dosť, tak možno aj z toho dôvodu tá odpoveď niekedy, niekedy ide pomalšie. Ale zároveň vyjadrujeme sa k všetkému v rámci štandardných procesov, keď ide niečo MPK a podobne. Takže nie sú žiadne, myslím si, že nejaké zmeny, ktoré by som bol zaviedol alebo ktoré by bol iný niekto zaviedol na ministerstve v tejto oblasti.
Pellegrini, Peter, predseda NR SR (2015-10-02):
Prezentujme sa a hlasujme. (Hlasovanie.) Prítomných 122 poslancov, za hlasovalo 48, proti boli 2, zdržalo sa 70, nehlasovali 2. Konštatujem, že tento návrh sme neschválili. Pán poslanec Kadúc, prosím, aby ste uviedli v prvom čítaní hlasovanie o návrhu poslancov Lipšica a Matoviča na vydanie zákona o trestnej zodpovednosti právnických osôb, tlač 1662, bod 141 schváleného programu. (Hlasovanie o návrhu poslancov Národnej rady Slovenskej republiky Daniela Lipšica a Igora Matoviča na vydanie zákona o trestnej zodpovednosti právnických osôb a o zmene a doplnení niektorých zákonov , tlač 1662.)
Hraško, Igor, poslanec NR SR (2014-05-13):
Ďakujem pekne za slovo. Pán predseda, žiadam zaradiť bod programu: Správa predsedu vlády o stave riešenia projektu jednej zdravotnej poisťovne. Odôvodnenie: Blíži sa avizovaný termín, kedy mali byť vyvlastnené všetky súkromné zdravotné poisťovne, ale zatiaľ je v tejto veci nejak ticho. V tejto súvislosti ma zaujíma, ako budú použité finančné prostriedky z predaja Slovak Telekom-u, ak tento projekt nebude dotiahnutý tak, ako ho ako prioritu avizoval premiér.
Grausová, Natália, poslankyňa NR SR (2018-06-12):
Ďakujem ti, pán kolega Mazurek. Veľmi dobre si to povedal. Povedal si to jasne a zreteľne a ja by som chcela touto cestou poprosiť poslancov vládnej koalície, aby nehlasovali za tento, resp. poprosiť pani ministerku, poprosiť vládu, ak to myslí so Slovenskom naozaj dobre, stiahnite tento návrh, veľmi vás prosím.
V. Veteška, podpredseda NR SR: (2003-12-11):
Prosím, pán poslanec.
Blanár, Juraj, podpredseda NR SR (2021-05-07):
Tak v poriadku. Tak sme to vyriešili konsenzom. Ďakujeme aj my, pani predsedníčka. Takže prerušujem rokovanie o tomto bode programu a pristúpime k ďalšiemu bodu programu, ktorým je prvé čítanie o návrhu poslancov Jozefa Habánika, Dušana Jarjabka na vydanie zákona, ktorým sa mení zákon 269/2018 Z. z. o zabezpečovaní kvality vysokoškolského vzdelávania a o zmene a doplnení zákona 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, pod parlamentnou tlačou 503 a rozhodnutiu o pridelení výborom 519. Dávam teraz slovo pánovi poslancovi Jozef Habánikovi, aby tento návrh zákona uviedol. Nech sa páči. (Rokovanie o návrhu poslancov Národnej rady Slovenskej republiky Jozefa Habánika a Dušana Jarjabka na vydanie zákona, ktorým sa mení zákon č. 269/2018 Z. z. o zabezpečovaní kvality vysokoškolského vzdelávania a o zmene a doplnení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 503)
Sulík, Richard, predseda NR SR (2011-07-07):
Pán poslanec Glváč reaguje na poznámky. Nech sa páči.
Nicholsonová, Lucia, podpredsedníčka NR SR (2016-04-26):
Aj my ďakujeme, pán poslanec. Na vaše vystúpenie chcú reagovať štyria páni poslanci a panie poslankyne. Ako prvý vystúpi pán poslanec Budaj s faktickou poznámkou, nech sa páči.
Hort, Milan, podpredseda NR SR (2011-09-13):
S faktickými poznámkami sa prihlásili traja páni poslanci. Uzatváram možnosť prihlásiť s faktickou poznámkou. Pán poslanec Poliačik ako prvý má slovo, nech sa páči.
Hlina, Alojz, poslanec NR SR (2014-09-10):
Viete, dôležitý je výsledok. A výsledkom nech je to, že tie peniaze dostanú ľudia, nie úžerníci a exekútori. Dobre? Tak toto nie je dôchodok, toto je vianočný príspevok, však tak sa volá aj ten zákon. Však dajte prípis, že Sociálna poisťovňa doručuje vianočné príspevky len poštou. Som zvedavý, či bude demonštrácia ľudí na SNP, ľudí, ktorí budú proti tomu protestovať. Neverím tomu. Prečo nemôže dať Sociálna poisťovňa prípis, vianočné príspevky sa doručujú len poštou. Prečo by nemohlo? Prečo? Kto bude protestovať alebo budú protestovať vaši kolegovia z Poštovej banky? Budú protestovať, tuná začne Burian blúdiť jak víchor tu po chodbách, začne chodiť hore-dole, že to nie je celkom v poriadku. Kto tu bude, kto sa bude búriť? Nájdite mi jedného, kto sa bude búriť. Na konci musí byť výsledok, vážení. A výsledkom je to, že tie peniaze sa dostanú k ľuďom. Dobre? Ďakujem.
Jurinová, Erika, podpredsedníčka NR SR (2013-02-08):
Ďakujem, pani poslankyňa. Dávam slovo spravodajcovi, ktorého určil navrhnutý gestorský výbor, výbor pre hospodárske záležitosti, poslancovi Andrejovi Kolesíkovi. Nech sa páči.
Bugár, Béla, podpredseda NR SR (2018-10-16):
Nech sa páči, prezentujme sa a hlasujme o bodoch 1 a 5. (Hlasovanie). Prítomných 139 poslancov, za 47, proti 48, zdržalo sa 44 poslancov. Body 1 a 5 neboli schválené.
Kollár, Boris, predseda NR SR (2022-02-03):
Dávam slovo spravodajcovi, ktorého určil navrhnutý gestorský výbor pre sociálne veci, pánovi poslancovi Milanovi Mazurekovi. Nech sa páči, pán poslanec.
Bugár, Béla, podpredseda NR SR (2016-05-25):
Pani spravodajkyňa, chcete sa vyjadriť k rozprave? Nie. Ďakujem pekne. Prerušujem rokovanie o tomto bode programu. (Reakcia z pléna.) Pani poslankyňa, ja za to nemôžem, že ste si nedávala pozor. Však to bolo záverečné slovo. Nemôžte mať k záverečnému slovu faktickú poznámku. Takže to nie je možné. Dobre? Ďakujem pekne za pochopenie. Budeme pokračovať prvým čítaním o návrhu skupiny poslancov na vydanie zákona, ktorým sa mení a dopĺňa zákon č. 595/2003 Z. z. o dani z príjmov (tlač 96). Asi je zmena. Dávam slovo, chcel som povedať poslankyni Jane Kiššovej, ale nech sa páči, pán poslanec Mihál, samozrejme, za skupinu poslancov môžte odôvodniť návrh zákona. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 96.)
Šimečka, Michal, podpredseda NR SR (2024-02-06):
Ďakujem pekne. Pani poslankyňa Kalmárová.
B. Bugár, podpredseda NR SR: (2005-09-22):
Pán poslanec Tibor Mikuš, nech sa páči.
Brisudová, Martina, poslankyňa NR SR (2021-02-03):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie nasledujúcim výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní.
Bugár, Béla, podpredseda NR SR (2017-04-07):
Na vystúpenie pani poslankyne s faktickými poznámkami dvaja. Končím možnosť sa prihlásiť. Pán poslanec Kresák.
Grendel, Gábor, podpredseda NR SR (2021-03-16):
Prezentujme sa a hlasujme. (Hlasovanie.) Prítomných 130 poslancov, za 120, proti nikto, zdržali sa 10, hlasovali všetci prítomní. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím, pán spravodajca, uveďte hlasovanie.
Kaščáková, Renáta, poslankyňa NR SR (2018-09-13):
Ďakujem pekne. Ja sa len vyjadrím k tomu Zákonníku práce, lebo tu viackrát padlo, aj pán Dostál to vo svojom príspevku povedal, že sa tu teraz tak prekárame, že či to teda bolo v tom zákonníku, alebo nebolo, ako som si prečítala tento zákon. Ja som nepovedala nič iné iba to, že ak už chcete riešiť poukážky nejaké rekreačné, ktoré sú analogické ku stravným lístkom, tak to máte primárne riešiť cez Zákonník práce, ak už teda to potrebujete riešiť, pretože riešiť to cez zákon o cestovnom ruchu, je, v podstate sa to, ten zákon o cestovnom ruchu rieši úplne iné nástroje štátnej politiky na podporu cestovného ruchu. A pripadá mi to, ako keby sme, ja neviem, sa, zajtra sa rozhodnete, že zamestnávatelia musia svojim zamestnankyniam, ktoré majú dieťa, povinne prispievať na, ja neviem, jednorazové plienky, tak by ste túto povinnosť pre zamestnávateľa chceli ukotviť, ja neviem, v zákone o sociálnom poistení. Proste týka sa to podnikateľov, týka sa to teda zamestnávateľov, takže iba to som povedala, že ak už ste to chceli riešiť, tak ste to mali primárne riešiť skôr cez Zákonník práce. Takže to len na vysvetlenie tohoto nedorozumenia, aby sme to už uzavreli, lebo nič iné som tým ja povedať nechcela. Dobre? Ďakujem.
R. Rafaj, poslanec: (2008-04-08):
V roku 1848, áno, bol prijatý uhorský zákon, ale dobre viete, že práve podľa tohto zákona mohla vtedajšia moc zatvárať štúrovcov a ďalších národniarov, napr. Ambra Pietora a ďalších aj Vajanského, len za obyčajné články konštatujúce národné práva Slovákov alebo iných národností. Čiže aj tento rozmer mal uhorský zákon. Dobre viete, že to bolo obdobie zlomu a európskych revolúcií, a preto bolo nenáležité to prirovnať. A pokiaľ ste hovorili už vecne k samotnému návrhu zákona o lehotách. Tak je zaujímavé, že je to od uverejnenia správy vo Fínsku 14 dní, v Česku do 30 dní, v Dánsku to musí vydavateľ doručiť do štyroch týždňov čiže je to opäť 1 mesiac, v Británii, v tlačovej rade, do 28 dní, vo Francúzsku sa to musí uverejniť do 3 dní od toho prijatia. Čiže podľa mňa mesačná lehota 30 dní alebo 4 týždne je úplný bežný štandard aj pre radového občana, ktorý nečíta denne a pravidelne tlač.
Podmanický, Ján, poslanec NR SR (2019-09-18):
Dobre, takže budeme hlasovať o vrátení na dopracovanie.
Hrnčiar, Andrej, podpredseda NR SR (2018-03-14):
Pani poslankyňa Gaborčáková.
V. Palko, minister vnútra SR: (2003-12-11):
Predloženým návrhom sa upúšťa od taxatívneho vymedzenia utajovaných skutočností v zoznamoch pre jednotlivé stupne utajenia a navrhuje sa, aby utajované skutočnosti boli vymedzené v okruhoch, ktoré ustanoví vláda svojím nariadením, čo vláda považuje za operatívnejšie a pružnejšie na realizáciu ustanovení tohto zákona. Ďalej sa zakazuje zneužívanie možnosti utajovať informácie, ktoré sú predmetom legitímneho záujmu spoločnosti. Dopĺňajú  sa povinnosti štatutárnych zástupcov, vedúcich štátnych orgánov, ale aj všetkých ostatných právnických osôb, u ktorých sa bude pracovať s utajovanými skutočnosťami s cieľom zabezpečiť lepší prehľad o počte a pohybe utajovaných skutočností. Ďalej sa návrhom upresňujú a dopĺňajú ustanovenia, ktoré upravujú posúdenie osoby z hľadiska bezúhonnosti, spoľahlivosti a bezpečnostných rizík pre vznik oprávnenia na oboznamovanie sa s utajovanými skutočnosťami. Ďalej sa upravuje konanie v Národnom bezpečnostnom úrade pri bezpečnostných previerkach a za účelom jeho transparentnosti sa zavádza mechanizmus rozhodovania o opravnom prostriedku proti rozhodnutiu NBÚ osobitnou komisiou vymenovanou vládou Slovenskej republiky.
M. Číž, podpredseda NR SR: (2007-03-23):
(Hlasovanie.) Prítomných 123 poslancov, za návrh 122 poslancov, zdržal sa 1 poslanec. Tento návrh sme schválili.
Šipoš, Michal, poslanec NR SR (2024-01-17):
Ďakujem pekne za slovo. Chcem poďakovať pánovi poslancovi Šmilňákovi z KDH za jeho emotívny prejav, tak trošku tu prebral niektorých poslancov, možno, ešte ktorí sa nezobudili. No však tých vládnych tu nie je veľa, ale poďme aspoň povedať reakcie na vás a možno ľuďom, ktorí to sledujú, celú túto, dá sa povedať, frašku s prijímaním v skrátenom legislatívnom konaní a znižovaním trestov. Ja chcem nadviazať naňho, ako spomínal ten európsky rozmer, ako nás Európska únia kritizuje za to, že si zvolili vládni poslanci a vláda takto znásilňovať tento proces, ale ja by som chcel nadviazať na to, čo hovorí šéf rady prokurátorov, a dnes to tu už bolo spomínané, ale stojí to za to zopakovať. On hovorí o tom, že už dnes na základe toho, čo sa teraz deje a čo si mnohí zločinci už študujú, ako to bude vyzerať po novom, pri drogových trestných činoch sa odďaľujú úkony trestného konania a posielajú sa rôzne ospravedlnenky. Veľmi konkrétne hovorí o jednom drogovom prípade, kde bola uzavretá dohoda o vine a treste, no medzičasom však bola zverejnená novela zákona. Obvinený si ju pozrel a dokázal si spočítať, čo mu hrozí po novom. Keď mal následne o dohode rozhodovať súd, tak on ju už odmietol. Povedal jasne, že s políciou spolupracoval a bude spolupracovať, ale v danom štádiu sa mu neoplatí uzatvárať takú dohodu, pretože po novom by dostal asi polovičný trest. Takže toto robia drogovo trestní alebo drogoví zločinci s drogami, čo robia tí korupčníci, ktorí to... (Prerušenie vystúpenia časomerom.)
Paška, Pavol, predseda NR SR (2014-05-14):
(Hlasovanie.) 132 prítomných, 114 za, 15 sa zdržali, 3 nehlasovali. Návrhy sme pridelili výborom a určili lehotu na prerokovanie. Pán poslanec Mojš uvedie v prvom čítaní hlasovanie o vládnom návrhu zákona č. 652 o orgánoch štátnej správy v colníctve, je to tlač 966. (Hlasovanie o vládnom návrhu zákona, ktorým sa mení a dopĺňa zákon č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení neskorších predpisov a ktorým sa mení zákon č. 199/2004 Z. z. Colný zákon a o zmene a doplnení niektorých zákonov v znení neskorších predpisov , tlač 966.)
Zmajkovičová, Renáta, podpredsedníčka NR SR (2013-03-19):
Faktické poznámky na vystúpenie pani poslankyne nie sú. Ďalší v rozprave vystúpi pán poslanec Hrnčiar, pripraví sa pán poslanec Zajac.
Bugár, Béla, podpredseda NR SR (2017-09-19):
Vážené panie poslankyne, páni poslanci, chcem vás vyzvať trošku teda na väčší kľud. Toto je, dá sa povedať, posledný bod, ktorý keď končíme, máme 17 zákonov prerokovaných, o ktorých budeme hlasovať. Takže ešte počkajme chvíľku. Títo štyria majú faktickú poznámku, pán poslanec ako navrhovateľ, samozrejme, môže mať tiež aj reakciu a poprípade, neviem, či sa vyjadrí k rozprave, to znamená, že za takých 10-15 minút by sme potom mohli pristúpiť k hlasovaniam. Takže prosím vás o väčší kľud. Pán poslanec Marian Kotleba, nech sa páči.
P. Paška, predseda NR SR: (2009-09-09):
Dámy a páni, poprosím všetkých tých, ktorí nechcú sledovať rozpravu o tomto návrhu, aby radšej odišli zo sály. Ja som predpokladal, že ten chladnejší vzduch vás trošku schladí, aby ste venovali pozornosť. Nech sa páči, pán poslanec, máte slovo.
Hrnčiar, Andrej, podpredseda NR SR (2018-05-17):
Ďalšiu otázku položila poslankyňa Veronika Remišová ministerke vnútra Slovenskej republiky Denise Sákovej. „Vážená pani ministerka, nedávno sa v médiách objavila informácia, ktorá sa týkala zástupcu riaditeľa Národnej jednotky finančnej polície NAKA Milana Mihálika, ktorý mal pózovať na fotografii s človekom s údajnými väzbami na nitrianske podsvetie. Akým spôsobom bola vyvodená zodpovednosť voči policajtovi a jeho nadriadeným vrátane prezidenta Policajného zboru? Aké opatrenia podniká ministerstvo vnútra proti prerastaniu organizovaného zločinu do Policajného zboru?“
Jarjabek, Dušan, poslanec NR SR (2011-09-13):
Ďakujem veľmi pekne za slovo. Pán minister, keď ste hovorili o urážkach predsedu Fica, no mám taký pocit, že pán predseda Fico ničím neurazil pani premiérku Radičovú. Ak niekoho urazil, tak urazil možno v tejto chvíli nevedome post premiéra preto, lebo pani Radičová premiérkou nie je. A vy to veľmi dobre viete, že je v podstate vaším hovorcom.
A ja sa skutočne prikláňam veľmi k tomu a pokračujem v tom, na čo narazil aj kolega Maďarič. Pán minister Dzurinda, povedzte už konečne pravdu. Kto potrebuje, aby pani Radičová stratila preferencie viac ako vy? Kto? Povedzte kto? Potrebujete ďaleko viacej, aby pani Radičová stratila pozície vo vašej strane, ktoré má, preto, aby vy ste tie preferencie možno získali. Taká je pravda a celý rok o tom hovoríme. Veď začali sme tým, že pani Radičová, že toto je vláda pani Radičovej pod vedením pána Dzurindu a pána Mikloša. Nie je to tak? Tak láskavo si riešte svoje interné veci v rámci SDKÚ niekde inde a nezavádzajte tu ľudí vaším politickým pokrytectvom. Ďakujem za pozornosť.
Kuffa, Štefan, poslanec NR SR (2014-07-08):
Ďakujem za slovo. Ja možno na rozdiel od svojich kolegov, pán minister, ja nemám až taký veľký problém s týmto zákonom. Ale poviem vám, v čom mám výhrady. Vy ste tu neboli minulý týždeň, ja som to tak si dovolil aj povedať, ja mám problém s jednou predsa len vecou, aj keď ste to, ja som vás pozorne aj počúval, ale zavádza sa poplatok za zavlažovanie, to jest tá povrchová voda. A to je tá voda, ktorá v podstate odíde dolu Dunajom do Čierneho mora. Ale máme aj sever Slovenska, tak zase ide aj hore kopcom, ide tá voda, ide hore Dunajcom do Visly a do Baltického mora. Myslím si, že to zavedenie poplatku, aj keď ste povedali, v podstate ste to tak nadľahčili, že ako by skôr bol len symbolický ten poplatok 0,01 centa za meter kubický, odvolávajúc sa na Európsku komisiu. Ja by som tak vás aj vyzval, možno aj vládu, aby ste tuná využili tento priestor a vyjednávali, ale aby pre poľnohospodárov pri zavlažovaní bola bezplatná tá voda. Prečo to hovorím? Produktivita potravín u nás na Slovensku je kdesi na úrovni 40 percent. My nemáme zaťažovať podnikateľské prostredie v prvovýrobe u nás, u poľnohospodárov, ale, naopak, ich máme podporovať. Ak tá voda má dolu Dunajom odtiecť alebo dolu Dunajcom, je vždycky lepšie, keď tí poľnohospodári zavlažujú svoje poľnohospodárske produkty, dorábajú tuná zdravé ekologické potraviny, ale aby nemuseli mať túto vodu spoplatňovanú. Voči tomu mám naozaj problém. Čo sa týka tých licencií, ja v zásade nemám ten problém tuná, lebo dneska je to vláda Roberta Fica, zajtra to bude zase iná vláda. Takže to sa sprísni, ja s tým naozaj nemám problém. A naozaj si to viem aj predstaviť, že by to bolo takto kontrolované. V podstate je problém s tým, aby my sme vedeli, koľko vody môžeme, my naozaj, naozaj máme ako nadproduktivitu, ktorú mohli by sme predávať. Ak vieme pomôcť aj okolitým krajinám našou vodou, prečo nie?
Baláž, Radovan, poslanec NR SR (2017-12-06):
Ďakujem pekne za slovo, pán predseda. Vážené kolegyne, kolegovia, vážený pán minister, dovoľte mi, prosím, ako určenému spravodajcovi výboru predniesť spoločnú správu výborov Národnej rady o prerokovaní vládneho návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov (tlač 703). Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov o prerokovaní vyššie uvedeného návrhu zákona: Národná rada uznesením č. 849 z 11. októbra 2017 pridelila vládny návrh zákona na prerokovanie týmto výborom: a to výboru pre financie a rozpočet, ústavnoprávnemu výboru a výboru pre hospodárske záležitosti. Určila zároveň výbor pre financie a rozpočet ako gestorský výbor a lehoty na prerokovanie predmetného návrhu zákona v druhom čítaní. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. K predmetnému návrhu zákona zaujali výbory tieto stanoviská: Odporúčanie pre Národnú radu návrh schváliť s pozmeňujúci a doplňujúcimi návrhmi, a to výbor pre financie a rozpočet, ústavnoprávny výbor a výbor pre hospodárske záležitosti. Z uznesení výborov Národnej rady uvedených v bode III tejto spoločnej správy vyplývajú tieto pozmeňujúce a doplňujúce návrhy, ktoré sú uvedené pod bodom č. IV spoločnej správy. Gestorský výbor odporúča o návrhoch výborov, ktoré sú uvedené v spoločnej správe, hlasovať takto: O bodoch zo spoločnej správy 1 až 6 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade, aby vládny návrh zákona schválila v znení pozmeňujúcich a doplňujúcich návrhov uvedených v tejto spoločnej správe. Spoločná správa výborov bola schválená uznesením gestorského výboru č. 245 z 28. novembra 2017 a zároveň týmto uznesením ma výbor poveril ako spoločného spravodajcu, aby som pri rokovaní o predmetnom návrhu zákona predkladal návrhy v zmysle príslušných ustanovení zákona o rokovacom poriadku. Ďakujem, pán predseda, skončil som, prosím, otvorte rozpravu.
S. Janiš, poslanec: (2009-12-08):
Ak som vravel o fajčení v Národnej rade, tak sa v Národnej rade fajčí preto, lebo keď prejdem po chodbe a idem do kancelárie a do klubu, tak je tam nafajčené. Ja som tam nevidel fajčiť ani poslanca, ale viem, že fajčia poslanci, viem, že fajčia novinári, a viem, že sa fajčí na chodbách, pretože to cítiť. Ak by sa nefajčilo, tak to cítiť nie je. To je len na margo toho, že napriek tomu, že tu prijímame zákony a snažíme sa a niečo hovoríme, tá skutočnosť je iná a potom nemôžeme ani od iných ľudí čakať, že budú dodržiavať aj tie naše polovičaté zákony, a preto každý hľadá medzi paragrafmi kľučky na kľučky a paragrafy sú vždy ohybné a každý si to vysvetlí po svojom. Kontrolný orgán po svojom, právne kancelárie po svojom a teraz sa budeme priečiť, či pokutu, ktorú dá Úrad verejného zdravotníctva, že či ju aj vymôžu, a keď ju nevymôžu, tak budú znova súdy hore-dole. Robme také zákony, aby toto bolo jednoznačné. Ak to porušíš, tak je pokuta alebo nejaká sankcia. A vravím vám, že keď sa to zavedie jednotne, nebudú žiadne problémy, tak ako nie sú problémy v iných krajinách, kde to dokonca vítajú aj nefajčiari preto, lebo... (Prerušenie vystúpenia časomerom.)
K. Tóthová, poslankyňa: (2007-09-04):
Po ďalšie, čím ďalej budete aj vy argumentovať len tými silnými slovami a vlastne opätovne tí, čo vystupujú, znovu poviete to, čo sme už počuli, tým viac budem presvedčená, že vaše argumenty stoja výlučne na hlinených nohách a že sú úplne, úplne bez schopnosti presvedčiť o vašej pravde. Ja reagujem na pani poslankyňu a povedala som, že to, čo uviedla, ma hlboko presvedčilo, že súčasná ministerka je o kategóriu vyššie ako predchádzajúci ministri v tomto rezorte. Ďakujem za pozornosť. (Potlesk.)
Bugár, Béla, podpredseda NR SR (2019-09-17):
Prezentujme sa a hlasujme. (Hlasovanie.) Prítomných 140, za 87, proti 40, zdržalo sa 12 poslancov, 1 nehlasoval. Konštatujem, že sme v treťom čítaní . Otváram rozpravu. Pýtam sa, či sa hlási niekto do rozpravy. Nie. Vyhlasujem rozpravu za skončenú. Nech sa páči.
B. Bugár, podpredseda NR SR: (2006-04-20):
Poslednú otázku položil pán poslanec Dušan Jarjabek: „Pán premiér, váš minister kultúry na výbore NR SR konštatoval, že väčšina úloh, ktoré ste si v oblasti kultúry stanovili, sa splniť nepodarilo. Koho ako šéf vlády beriete za tento stav na zodpovednosť? Ministra, ktorý bol vo funkcii tri a pol roka, alebo pána Tótha?“ Nech sa páči.